**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**ՈՐՈՇՈւՄ**

**ՙ\_\_՚\_\_\_\_\_\_\_\_\_\_\_\_\_2020 թ. N \_\_\_\_-Ա**

**ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ՄԱՍԻՆ**

Հիմք ընդունելով Հայաստանի Հանրապետության քաղաքացիական օրենսգրքի 467-րդ հոդվածի 1-ին մասը, 468-րդ հոդվածի 1-ին մասը, 469-րդ հոդվածի 2-րդ մասը, «Պետական ոչ առևտրային կազմակերպությունների մասին» օրենքի 5-րդ հոդվածի 2-րդ մասը՝ Հայաստանի Հանրապետության կառավարությունը որոշում է.

1. Պետական գույքի կառավարման կոմիտեի տնօրինության Հայաստանի Հանրապետության Տավուշի մարզի Դիլիջան քաղաքի Օրջոնիկիձեի փողոց 65ա հասցեում գտնվող 945.8 քառ. մետր ընդհանուր մակերեսով մասնաշենքը և 49.6 քառ. մետր մակերեսով շարժական տնակը և Հայաստանի Հանրապետության Տավուշի մարզի Դիլիջան քաղաքի Օրջոնիկիձեի փողոց 65ա/1 հասցեում գտնվող տրանսֆորմատորային ենթակայանի 123.2 քառ. մետր ընդհանուր մակերեսով տարածքը (այսուհետ՝ անշարժ գույք) հետ վերցնել Հայաստանի Հանրապետության կրթության, գիտության, մշակույթի և սպորտի նախարարության «Դիլիջանի պետական քոլեջ» պետական ոչ առևտրային կազմակերպությունից (այսուհետ՝ Կազմակերպություն):

2. Պետական գույքի կառավարման կոմիտեի նախագահին՝ սույն որոշումն ուժի մեջ մտնելուց հետո, երկամսյա ժամկետում, Կազմակերպության հետ կնքել 22.09.2009թ. կնքված անշարժ գույքի անհատույց օգտագործման թիվ 65/009 և 66/009 պայմանագրերը լուծելու մասին համաձայնագիր (այսուհետ՝ համաձայնագիր)՝ դրանում նախատեսելով, որ համաձայնագրի նոտարական վավերացման և համաձայնագրից ծագող գույքային իրավունքների պետական գրանցման ծախսերը ենթակա են իրականացման Կազմակերպության միջոցների հաշվին:

**Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ**

**«ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

«Դիլիջանի պետական քոլեջ» պետական ոչ առևտրային կազմակերպությունը համապատասխան գրությամբ տեղեկացրել է ՀՀ կրթության, գիտության, մշակույթի և սպորտի նախարարությանը 22.09.2009թ. ՊՈԱԿ-ին անհատույց օգտագործման իրավունքով տրամադրված ՀՀ Տավուշի մարզի Դիլիջան քաղաքի Օրջոնիկիձեի փողոց 65ա և 65ա/1 հասցեներում գտնվող անշարժ գույքի տեխնիկական վիճակի և այն ՊՈԱԿ-ի հաշվեկշռից հանելու վերաբերյալ:

Պետական գույքի կառավարման կոմիտեն, հիմք ընդունելով անշարժ գույքը Կազմակերպությունից հետ վերցնելու վերաբերյալ ՀՀ կրթության, գիտության, մշակույթի և սպորտի նախարարության դիրքորոշումը, ինչպես նաև այն, որ նշված անշարժ գույքն այլևս չի օգտագործվում ՊՈԱԿ-ի կողմից, մշակել է «Անշարժ գույք հետ վերցնելու մասին» ՀՀ կառավարության որոշման նախագիծը, որով առաջարկվում է ՀՀ Տավուշի մարզի Դիլիջան քաղաքի Օրջոնիկիձեի փողոց 65ա հասցեում գտնվող 945.8 քառ. մետր ընդհանուր մակերեսով մասնաշենքը և 49.6 քառ. մետր մակերեսով շարժական տնակը և Հայաստանի Հանրապետության Տավուշի մարզի Դիլիջան քաղաքի Օրջոնիկիձեի փողոց 65ա/1 հասցեում գտնվող տրանսֆորմատորային ենթակայանի 123.2 քառ. մետր ընդհանուր մակերեսով տարածքը հետ վերցնել Հայաստանի Հանրապետության կրթության, գիտության, մշակույթի և սպորտի նախարարության «Դիլիջանի պետական քոլեջ» պետական ոչ առևտրային կազմակերպությունից:

**Նախագծի մշակման գործընթացում ներգրավված ինստիտուտների և անձանց վերաբերյալ.**

Նախագիծը մշակվել է ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտեի կողմից:

**ՏԵՂԵԿԱՆՔ**

**Պետական կամ տեղական ինքնակառավարման մարմինների բյուջեներում ծախսերի և եկամուտների ավելացման կամ նվազեցման վերաբերյալ**

«Անշարժ գույք հետ վերցնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

**ՏԵՂԵԿԱՆՔ**

«Անշարժ գույք հետ վերցնելու մասին» ՀՀ կառավարության որոշման նախագծի վերաբերյալ շահագրգիռ նախարարություններից ստացված առարկությունների և առաջարկությունների վերաբերյալ

|  |  |  |  |
| --- | --- | --- | --- |
| Առարկության, առաջարկության հեղինակը, գրության ստացման ամսաթիվը, գրության համարը | Առարկության, առաջարկության բովանդակությունը | *Եզրակացություն* | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն 27.04.2020թ. թիվ 01/8-2/6004-2020 | Որոշման նախագծի վերաբերյալ առարկություններ չունի |  |  |
| ՀՀ կրթության, գիտության, մշակույթի և սպորտի նախարարություն  21.04.2020թ. թիվ 01/12-1/8920-20 | Որոշման նախագծի վերաբերյալ դիտողություններ և առաջարկություններ չունի |  |  |
| ՀՀ կադաստրի կոմիտե  16.04.2020թ. թիվ ՍԹ/2252-2020 | Որոշման նախագծի վերաբերյալ առաջարկություններ և առարկություններ չունի |  |  |
| ՀՀ արդարադատության նախարարություն 20.05.2020թ. թիվ 01/27.2/10035-2020 | ԿԱՐԾԻՔ  Որոշման նախագծի վերաբերյալ դիտողություններ և առաջարկություններ չունի |  |  |